کشمیری لال ذاکر

ترقی پسند فکر کے حامل ادیبوں اور شاعروں میں شامل، افسانہ نگار اور معروف شاعر 

کشمیری لال ذاکر  ایک بھارتی اردو ناول نگار، ڈراما نگار، افسانہ نگار اور سفرنامہ نگار تھے۔
ان کا ادبی سفر ایک غزل سے شروع ہوا جو ادبی دنیا میں شائع 1940ء کے دہے ہوئی تھی۔ یہ رسالہ لاہور سے شائع ہوا۔

ذاکر برطانوی ہند کے شعبۂ تعلیم، پنجاب میں برسر خدمت رہے۔ وہ کئی سال تک ہریانہ اردو اکیڈمی کے صدر نشین رہے۔ وہ ہندی اور اردو دونوں میں لکھتے تھے۔ ان کی تحریروں میں تین چہرے ایک سوال (غزلوں کا مجموعہ)، اب مجھے جینے دو (ناول) اور اے ماؤ، بہنو، بیٹیو! (مجوعہ مضامین) شامل تھے۔

ذاکر ہریانہ حکومت کی جانب سے فخر ہریانہ اعزاز سے نوازے گئے۔ بھارت کی حکومت نے انہیں ملک کا چوتھا سب سے بڑا اعزاز پدم شری سے 2006ء میں نوازا گیا۔ 

7 اپریل 1919ء کو بیگابنیان ، ضلع گجرات میں پیدا ہوئے۔ انہوں نے ابتدائی تعلیم ریاست پونچھ اور سری نگر کے اسکولوں میں حاصل کی اور پھر پنجاب یونیورسٹی سے بی اے اور ایم اے کیا۔ ذاکر ترقی پسند فکر کے حامل ادیبوں اور شاعروں میں ہیں ، انہوں نے اپنی شاعری افسانوں اور ناولوں کے ذریعے ملک کے المناک سیاسی، تہذیبی اور سماجی مسائل کے کے خلاف ایک مستقل جہاد کیا۔ ذاکر نے اپنے ادبی سفر کا آغاز تو شاعری سے کیا تھا لیکن دھیرے دھیرے وہ فکشن کی طرف آگئے۔ پھر منٹو، کرشن چندر،اشک،بھیسم ساہنی،اور بیدی کی رفاقت نے ان کی کہانی کہنے اور ملکی مسائل پر ایک ذمے دار تخلیق کار کے نقطۂ نظر سے سوچنے میں ان کی مدد کی۔ تقسیم کے بعد ملک بھر میں بھڑک اٹھنے والے فسادات اور کشمیر کی المناک صورتحال نے انہیں بہت متأثر کیا۔ ان حالات سے پیدا ہونے والا کرب ان کی کہانیوں کی بنت کا اہم حصہ ہے۔ ان کی کتابیں ’جب کشمیر جل رہاتھا‘ ’انگھوٹھے کا نشان‘ ’اداس شام کے آخری لمحے‘ ’خون پھر خون ہے‘ ’ایک لڑکی بھٹکی ہوئی‘ وغیرہ اسی تخلیقی کرب کا اظہار ہیں۔ 
کشمیری لال ذاکر کی مختلف اصناف پر مشتمل سو سے زیادہ کتابیں شائع ہوئیں۔ ذاکر کو کئی اہم ترین اعزازات سے بھی نوازا گیا۔ 31 اگست 2016ء کو چندی گڑھ بھارت میں انتقال ہوا۔

مزید دیکھیے 
 بھارت میں اردو

حوالہ جات 

1919ء کی پیدائشیں
2016ء کی وفیات
20ویں صدی کے بھارت کے مضمون نگار
ادب اور تعلیم کے شعبے میں پدم شری وصول کنندگان
اکیسویں صدی کے بھارتی افسانہ نگار
اکیسویں صدی کے بھارتی شعرا
اکیسویں صدی کے بھارتی ناول نگار
بیسویں صدی کے بھارتی افسانہ نگار
بیسویں صدی کے بھارتی شعرا
بیسویں صدی کے بھارتی مرد مصنفین
بیسویں صدی کے ہندوستانی ناول نگار
بھارتی اردو شعرا
بھارتی مرد افسانہ نگار
بھارتی مرد شعرا
بھارتی مرد مضمون نگار
بھارتی مرد ناول نگار
بھارتی مصنفین کے نامکمل مضامین
ہریانہ کے شعرا
ہریانہ کے ناول نگار
بیسویں صدی کے بھارتی ڈراما نگار اور ڈراما نویس
اکیسویں صدی کے بھارتی ڈراما نگار اور ڈراما نویس
بھارتی مرد ڈراما نگار اور ڈراما نویس
ہندوستانی سفر نامہ نگار
جموں و کشمیر کے ناول نگار
ضلع گجرات کی شخصیات
جموں و کشمیر کے شعرا
اردو سفر نامہ نگار
چندی گڑھ کے مصنفین
جموں و کشمیر کے مصنفین